**16. napirend**

**E L Ő T E R J E S Z T É S**

**Mindszentkálla Község Önkormányzata Képviselő-testületének**

**2022. május 18-án tartandó ülésére.**

**Tárgy: Gépjármű üzemeltetési szabályzat elfogadása**

**Előterjesztő:** Csombó Zoltán polgármester

**Előkészítette:** Kántorné Fülöp Szilvia pénzügyi ügyintéző

Jogszabállyal nem ellentétes.

 dr. Szabó Tímea

 címzetes főjegyző

Tisztelt Képviselő-testület!

Az Önkormányzat használatában van az YNC 220 forgalmi rendszámú, Captain 273-1 típusú kistraktor. A jármű a községgazdálkodási feladatok ellátását szolgálja.

A gépjármű üzemeltetéséhez az erre vonatkozó szabályzat szükséges, ami eddig még nem került megalkotásra.

Kérem a Tisztelt Képviselő-testületet, hogy a gépjármű üzemeltetési szabályzat tervezetét megvitatni szíveskedjen.

**MINDSZENTKÁLLA KÖZSÉG ÖNKORMÁNYZATA**

**GÉPJÁRMŰ ÜZEMELTETÉSI SZABÁLYZATA**

**2022**

1. A szabályzat hatálya kiterjed a Mindszentkálla Község Önkormányzata tulajdonában lévő, az önkormányzat érdekében használt gépjárműre és tartozékaira, annak vezetőjére, valamint az üzemeltetésében résztvevő, azt irányító és ellenőrző személyre.

2. Mindszentkálla Község Önkormányzatafeladatainak ellátása érdekében a következő gépjármű üzemel:

- Captain 273-1 traktor és tartozékai

A Captain 273-1 traktor és tartozékai az Önkormányzat kötelező és önként vállalt feladatainak ellátása érdekében községgazdálkodási feladatok ellátására szolgálnak, ide értve az anyagszállítást, zöldterület-kezelést, temetőgondozást, utak síkosság mentesítését, kommunális feladatokat is.

3. Az Önkormányzattulajdonában lévő gépjármű jogszabályoknak és szabályzatnak megfelelő üzemeltetése a polgármester feladata.

4. A gépjármű vezetésére jogosult a polgármester, a falugondnok, illetve az Önkormányzat azon dolgozója, aki részére a polgármester írásban eseti vagy állandó meghatalmazást ad.

5. A gépjárművet másnak bérbe, kölcsönbe adni nem lehet.

6. A gépjármű magáncélú használata tilos!

7. A gépjárművezető köteles gondoskodni az alábbi feladatok elvégzéséről:

 a) a gépjármű folyamatos tisztántartása kívül-belül

 b) a gépjármű napi üzemeltetésével kapcsolatos feladatok elvégzése (guminyomás, folyadékszintek, fékek, KRESZ tartozékok stb. ellenőrzése, kisebb javítások elvégzése),

 c) rendellenességek, szerviz és vizsgakötelezettségek jelzése a polgármesternek,

 d) gépjárművek tankolása a gyárilag megadott minőségű üzemanyaggal.

A gépjárművezetők teljes anyagi és polgárjogi felelősséggel tartoznak az általuk vétkesen okozott kárért (ittasan, betegen, gyógyszeres befolyásolás alatt, kialvatlanul, stb.)

8. A gépjármű üzem-, forgalombiztonsági és környezetvédelmi követelményeknek megfelelő műszaki állapotban tartása érdekében a járművet vezető haladéktalanul köteles jelezni az Önkormányzat Polgármestere felé, ha jármű üzemben tartásának valamely akadálya merül fel (pl. műszaki vizsga érvényessége, környezetvédelmi vizsgálat érvényessége lejárt, rossz műszaki állapotban van a gépjármű).

9. A gépjármű üzemeltetése, használata során bekövetkezett, anyagi kárt okozó eseményekről jegyzőkönyvet kell készíteni. A jegyzőkönyv elkészítéséért a jármű vezetője felelős. A jegyzőkönyvben foglaltak alapján Mindszentkálla Község Polgármestere dönt a kártérítés mértékéről.

10. Az üzemanyag vásárlása üzemanyag kártya (Shell Kártya) használatával történik. Az üzemanyagkártya használatára a polgármester és a falugondnok jogosult. Az üzemanyag kártya esetében napi limit nincs megállapítva. Szükség esetén a polgármester vagy a falugondnok ennek használatával üzemanyagot vesz, amiről a benzinkúton „Üzemanyag kártyás értékesítési bizonylat”-ot kap, amelyet megőriz és átad a pénzügyi ügyintéző részére, az elszámolás ellenőrzése céljából. A FleetCor Hungary Kft. a kártyával történt üzemanyag vásárlásokról havonta átutalásos számlát küld az Önkormányzat részére, melynek kifizetését a polgármester utalványozza.

Az üzemanyagkártya használata csak az Önkormányzat tulajdonában lévő gépjárművekbe (falubusz, traktor) történő üzemanyag vásárlására engedélyezett.

11. Ezen Gépjármű üzemeltetési szabályzat ……………………..napján lép hatályba.

Mindszentkálla,

 Csombó Zoltán

 polgármester

1. számú melléklet a gépjármű üzemeltetési szabályzathoz

**NYILATKOZAT**

**üzemi használatú gépjármű**

**vezetői engedélyéhez**

Alulírott ...................................................................................................... (név) .........................................………………………………………………………… (lakcím), .................................................................………..(cégnév) dolgozója kijelentem, hogy Mindszentkálla Község Önkormányzata tulajdonában és fenntartásában lévő alábbi gépjármű – munkaköri feladataim ellátáshoz kapcsolódó – vezetését vállalom.

Nyilatkozom, hogy legalább 1 éve „B” kategóriás vezetői engedéllyel rendelkezem.

Kérem a Polgármestert, hogy engedélyezze számomra a jármű vezetését.

Dátum:

 ……………………………….

 Engedélyt kérő aláírása

## ENGEDÉLY

Mindszentkálla Község Önkormányzata részéről engedélyezem ……………… részére, hogy az Önkormányzat fenntartásában lévő ……………. Gyártmányú, …………..forgalmi rendszámú gépjárművet munkakörébe tartozó feladatai ellátása érdekében ……………………..(név) vezesse.

Jelen engedély visszavonásig érvényes.

A jármű vezetése kapcsán az engedélyes köteles betartani az e szabályzatban foglaltakat.

Dátum

 …………………………….

 Polgármester

**Határozati javaslat:**

**MINDSZENTKÁLLA KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**…/2022. HATÁROZATA**

***a gépjármű üzemeltetési szabályzatról***

Mindszentkálla Község Önkormányzata Képviselő-testülete a gépjármű üzemeltetési szabályzatot az előterjesztés szerinti tartalommal elfogadja.

Mindszentkálla, 2022. május

Csombó Zoltán

 polgármester